**APSTIPRINĀTS**

Akciju sabiedrības “Latvijas valsts meži”

izsoles komisijas 2025. gada 27. jūnija sēdē, protokols Nr. 1

IZSOLES

“Par tiesībām slēgt medību līgumu limitēto un nelimitēto medījamo dzīvnieku medīšanai medību iecirknī “LVM Kaltenes”

Ziemeļkurzemes reģionā”

NOLIKUMS

Rīgā

2025

1. Nolikumā lietotie termini:

**Medību platība** – Nolikuma 3.5. punktā noteikta medījamo dzīvnieku brīvai dzīvošanai derīga, medībām izmantojama platība, tajā skaitā, platības, kurās ar medību tiesību nodošanas līgumu iegūtas medību tiesības citu īpašnieku zemēs (medību iecirkņa platība citu īpašnieku zemēs Līguma darbības laikā var mainīties), kurās uz Izsoles rīkotāja vārda ir reģistrēts medību iecirknis “LVM Kaltenes”.

**Izsole** – publiska elektroniska izsole par tiesībām slēgt medību līgumu limitēto un nelimitēto medījamo dzīvnieku medīšanai Medību platībā.

**Izsoles dalībnieks** – pretendents (fiziska vai juridiska persona), kas vēlas iegūt tiesības medīt limitētos un nelimitētos medījamos dzīvniekus Izsoles priekšmetā noteiktajā Medību platībā, noslēdzot Līgumu ar akciju sabiedrību “Latvijas valsts meži” un kuru Komisija ir autorizējusi dalībai Izsolē Nolikumā noteiktajā kārtībā.

**Komisija** – Izsoles komisija, kas apstiprināta ar akciju sabiedrības “Latvijas valsts meži” LVM Mežsaimniecība, Mežkopība mežkopības izpilddirektora E. Lindes 26.06.2025. rīkojumu Nr. 3.1-5\_0042\_220\_25\_31, Izsoles organizēšanai.

**Līgums** – Izsoles rezultātā slēdzamais medību līgums par limitēto un nelimitēto medījamos dzīvnieku medīšanu Medību platībā (Līguma projektu skatīt Nolikuma 1. pielikumā).

**Nolikums** – Komisijas apstiprinātais Izsoles nolikums, kas nosaka kārtību, kādā izsludināma un rīkojama Izsole.

**Nosolītājs** – Izsoles dalībnieks, kurš Izsolē nosolījis visaugstāko cenu.

**PVN** –pievienotās vērtības nodoklis. PVN procentu likmi nosaka atbilstoši Latvijas Republikas normatīvajiem aktiem.

**Visaugstākā cena** – visaugstākā nosolītā cena Izsolē ir Nosolītāja maksa Izsoles rīkotājam Nolikuma 8.3. punktā noteiktajā kārtībā.

1. Informācija par Izsoles rīkotāju, kontaktpersonām un Komisijas tiesības un pienākumi:
	1. Izsoles rīkotājs ir akciju sabiedrība “Latvijas valsts meži”, reģistrācijas numurs 40003466281, juridiskā adrese: Vaiņodes iela 1, Rīga, LV-1004. Izsoles rīkotāja norēķinu konts: AS “SEB banka”, bankas kods: UNLALV2X, konts: LV10UNLA0003030467544
	2. Izsoles rīkotāja kontaktpersonas:
		1. Medību platību apskate dabā notiek pēc vienošanās ar LVM Mežsaimniecība, Mežkopība Meža aizsardzības un ugunsdzēsības speciālistu Egilu Regutu, tālr. 29220833, elektroniskā pasta adrese: e.reguts@lvm.lv.
		2. Juridiska rakstura jautājumos (Nolikumā noteiktā Izsoles norises kārtība un prasības) Juridiskās daļas juridiskā atbalsta vadītājs Jānis Krūms, tālr. 25749665 elektroniskā pasta adrese: j.krums@lvm.lv un Juridiskās daļas vecākā juriskonsulte Inga Raģele, tālr. 27298893, elektroniskā pasta adrese: i.ragele@lvm.lv.
		3. Līguma noteikumu jautājumos LVM Mežsaimniecība, Mežkopība Medību tiesību nomas procesa vadītājs Guntis Ščepaniks, tālr. 26427081, elektroniskā pasta adrese: g.scepaniks@lvm.lv.
	3. Komisijas tiesības un pienākumi:
		1. Komisija lemj par visiem ar Izsoles rīkošanu un norisi saistītajiem jautājumiem, veic visas darbības saskaņā ar Nolikumu un nodrošina protokolēšanu.
		2. Komisija ir lemttiesīga, ja piedalās ne mazāk kā trīs Komisijas locekļi.
		3. Komisija pieņem lēmumus ar klātesošo Komisijas locekļu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
		4. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.
		5. Komisijas lēmums par Izsoles rezultātiem stājas spēkā pēc Izsoles protokola parakstīšanas un Komisijas lēmuma apstiprināšanas Nolikuma 8.1. punktā noteiktajā kārtībā.
		6. Komisija neizpauž ziņas par pretendentiem, kas pieteikušies dalībai Izsolē un Izsoles dalībniekiem, to skaitu.
		7. Komisija sazinās ar pretendentiem, kas pieteikušies dalībai Izsolē un Izsoles dalībniekiem, izmantojot elektronisko izsoļu vietnē lietotājam izveidotu kontu.
2. Izsole un izsoles priekšmets
	1. Izsoles mērķis ir noslēgt medību līgumu limitēto un nelimitēto medījamo dzīvnieku medīšanai Medību platībās par iespējami augstāku nosolīto cenu.
	2. Izsole izsludināta un tās Nolikums pieejams elektronisko izsoļu vietnē <https://izsoles.ta.gov.lv>, kurā var piedalīties (fiziskas vai juridiskas personas), kas vēlas iegūt tiesības noslēgt medību līgumu limitēto un nelimitēto medījamo dzīvnieku medīšanai Medību platībā, noslēdzot Līgumu ar Izsoles rīkotāju.
	3. Izsole uzskata par notikušu, ja Izsoles sākumcena pacelta vismaz par vienu Izsoles soli.
	4. Izsoles rīkotājs Izsoles rezultātā ar Nosolītāju slēgs Līgumu par limitēto un nelimitēto medījamo dzīvnieku medīšanu Medību platībās. Līguma darbības laiks ir līdz 2026. gada 31. martam, ar iespēju pagarināt Līguma darbības laiku līdz 2027. gada 31. martam Līguma 5.1. – 5.3. punktā noteiktajā kārtībā.
	5. Medību platības Ziemeļkurzemes reģiona Mērsraga iecirkņa kvartālu apgabala Nr. 707, kvartālos Nr. 230, 231, 242 – 249, 252-292, 293(1., 3-39. nog.), 297-311, 322, 327, 328, 335 – 338, 344 – 347, 354 – 357, 367 – 372, 380 -383, 391, 397 – 402, 411 – 415, 480, 483, 484 un kvartālu apgabala Nr. 712, kvartālā Nr. 463, kopā 3884,03 ha platībā, Talsu novada Rojas, Ārlavas un Vandzenes pagasta teritorijā un platībās, kurās ar medību tiesību nodošanas līgumu iegūtas medību tiesības citu īpašnieku zemēs (medību iecirkņa platība citu īpašnieku zemēs Līguma darbības laikā var mainīties).
	6. Medību platības izvietojums atspoguļots shēmā Nolikuma 2. pielikumā.
	7. Valsts meža dienesta provizoriskais limitēto medījamo dzīvnieku sugu pieļaujamais nomedīšanas apjoms Medību platībās 2025./2026. gada medību sezonā:

Staltbriežu bullis - 10 gab.

Staltbriežu govs - 14 gab.

Staltbriežu teļš - 10 gab.

Alnis nenoteikts - 1 gab.

1. Izsoles sākumcena, Izsoles solis un ar dalību Izsolē saistīto maksājumu nosacījumi
	1. Izsoles sākumcena ir 4000,00 EUR (četri tūkstoši *euro* un nulle centi), neieskaitot PVN.
	2. Izsoles solis:
		1. Izsoles solis ir 100,00 EUR (viens simts *euro* un nulle centi).
		2. Izsoles solis ir Nolikumā noteikts naudas summas apmērs par kādu Izsoles dalībnieks Izsoles ietvaros var palielināt solīto cenu par tiesībām slēgt Līgumu.
		3. Izsoles dalībnieki par tiesībām slēgt Līgumu sola ar augšupejošu soli.
	3. Nodrošinājuma maksa:
		1. Nodrošinājuma maksa ir Nolikumā noteikta naudas summa, kuru pretendents iemaksā Izsoles rīkotāja kontā kā nodrošinājumu tā nosolītās cenas spēkā esībai.
		2. Nodrošinājuma maksa ir 100,00 EUR (viens simts *euro* un nulle centi).
		3. Nosolītājam neatmaksā Nodrošinājuma maksu. Nosolītāja Nodrošinājuma maksu ieskaita nosolītajā cenā par tiesībām slēgt Līgumu.
		4. Izsoles rīkotājs ietur (neatmaksā) Nosolītāja Nodrošinājuma maksu, ja Nosolītājs neapmaksā Nolikuma 8.3.1. punktā noteikto rēķinu vai nenoslēdz Līgumu ar Izsoles rīkotāju Nolikuma 8.8. punktā norādītajā termiņā.
		5. Pretendentam un tam Izsoles dalībniekam, kura Izsolē solītā cena nav Visaugstākā cena un nākamā augstākā nosolītā cena, Izsoles rīkotājs atmaksā Nodrošinājuma maksu 15 (piecpadsmit) dienu laikā pēc Nolikuma 7.1. punktā noteiktā Izsoles noslēgšanas dienas, pārskaitot to uz bankas kontu, no kura Nodrošinājuma maksa ienākusi Izsoles rīkotāja bankas kontā.
		6. Izsoles dalībniekam, kura Izsolē solītā cena ir nākamā augstākā nosolītā cena, Izsoles rīkotājs atmaksā Nodrošinājuma maksu 15 (piecpadsmit) dienu laikā pēc Līguma noslēgšanas ar Nosolītāju, pārskaitot to uz bankas kontu no kura Nodrošinājuma maksa ienākusi Izsoles rīkotāja bankas kontā.
	4. Izsoles dalības maksa:
		1. Izsoles dalības maksa ir 5,00 EUR (pieci *euro* un nulle centi).
		2. Izsoles dalības maksu pretendents ieskaita elektroniskās izsoles vietnes administratoram saskaņā ar elektronisko izsoļu vietnē pretendentam sagatavoto rēķinu.
	5. Rīkotāja dalības maksa:
		1. Rīkotāja dalības maksa ir 25,00 EUR (divdesmit pieci *euro* un nulle centi).
		2. Rīkotāja dalības maksa ir iemaksa, ko veic pretendents, lai segtu ar Izsoli saistītos izdevumus.
		3. Izsoles rīkotājs neatmaksā Rīkotāja dalības maksu, kā arī neieskaita to nosolītajā cenā par tiesībām slēgt Līgumu.
	6. Ar dalību Izsolē saistītus maksājumus pretendents veic savlaicīgi saskaņā ar elektronisko izsoļu vietnes sagatavotajiem rēķiniem. Komisija atzīst par neatbilstošu ar dalību Izsolē saistītu maksājumu, kas saņemts pēc elektronisko izsoļu vietnē Izsoles publikācijā norādītajam pieteikšanās beigu termiņam.
	7. Ar dalību Izsolē saistītu maksājumu Izsoles rīkotājam, kas saņemts pēc elektronisko izsoļu vietnē Izsoles publikācijā norādītajam pieteikšanās beigu termiņam, Izsoles rīkotājs atmaksā 15 (piecpadsmit) dienu laikā.
	8. Atkārtotas pieteikšanās gadījumā uz Izsoli, ja pirmreizējais pretendenta pieteikums dalībai Izsolē ir noraidīts, pretendentam nav atkārtoti jāveic ar Izsoli saistīti maksājumi.
2. Prasības pretendentiem dalībai Izsolē
	1. Pretendenta ar Izsoli saistītie maksājumi atbilst Nolikumā noteiktajām prasībām.
	2. Pretendentam nav nenokārtotas finansiālās saistības ar Izsoles rīkotāju;
	3. Pretendentam saskaņā ar likumu “Par nodokļiem un nodevām” nav neizpildītas saistības nodokļu jomā;
	4. Pretendentam nav saimnieciskās darbības ierobežojumi (maksātnespējas process, apturēta saimnieciskā darbība, likvidācijas process).
	5. Pretendentam (tā valdes, padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Izsoles dalībnieku darbībās, kas saistītas ar filiāli) nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas).
	6. Pretendents, vai pretendenta īpašnieks vai kapitāldaļu turētājs (juridiskai personai) nav reģistrēta valstīs, kas nodokļu nolūkos nesadarbojas Eiropas Savienības cīņā pret izvairīšanos no nodokļu maksāšanas un nodokļu apiešanas, tajā skaitā valstīs, kuras konkrētā termiņā nav izpildījušas savas saistības ievērot labas nodokļu pārvaldības kritērijus, un valstīs, kuras ir atteikušās to darīt (<https://www.consilium.europa.eu/lv/policies/eu-list-of-non-cooperative-jurisdictions/#countries>).
3. Pretendentu pieteikšanās, pretendentu atbilstības pārbaude un autorizēšana dalībai Izsolē
	1. Pretendenti var pieteikties dalībai Izsolē Nolikumā noteiktajā kārtībā, izmantojot elektronisko izsoļu vietni <https://izsoles.ta.gov.lv> (Elektronisko izsoļu vietnes lietošanas noteikumi pieejami <https://izsoles.ta.gov.lv/noteikumi/1>).
	2. Pretendentam iespējams pieteikties dalībai Izsolē tikai līdz elektronisko izsoļu vietnē Izsoles publikācijā norādītajam pieteikšanās beigu termiņam.
	3. Pretendents, veicot ar Izsoli saistītos maksājumus, ievēro Nolikuma 4.3. – 4.7. un 5.2. punktā noteiktās prasības.
	4. Komisija pārbauda Izsolē pieteikušos pretendenta atbilstību Nolikuma 5.1. – 5.6.  punktā noteiktajām prasībām 3 (trīs) darba dienu laikā, skaitot no pretendenta pieteikšanās dalībai Izsolē dienas.
	5. Komisija veic pretendenta atbilstības pārbaudi Nolikuma 5.1. – 5.6.  punkta noteiktajām prasībām, izmantojot Latvijas Republikas Uzņēmumu reģistra informācijas izsniegšanas tīmekļa vietni <https://info.ur.gov.lv/>, datu bāzi <https://www.lursoft.lv/>, Valsts ieņēmumu dienesta publiskojamo datu bāzi <https://www6.vid.gov.lv/NPAR>, kā arī citas datu bāzes, kurās iespējams pārliecināties par pretendenta atbilstību Nolikuma 5.1. – 5.6. punktā noteiktajām prasībām.
	6. Komisija autorizē dalībai Izsolē tikai tādus pretendentu, kas pretendenta atbilstības pārbaudes dienā atbilst Nolikuma 5.1. – 5.6. punktā noteiktajām prasībām. Pārbaudot informāciju par pretendenta atbilstību Nolikuma 5.3. punktā noteiktajām prasībām, Komisija ņem vērā pēdējo pieejamo informāciju, kas pretendenta atbilstības pārbaudes dienā pieejama Valsts ieņēmumu dienesta publiskojamo datu bāzē.
	7. Komisija autorizē pretendentu dalībai Izsolē, izmantojot elektronisko izsoļu vietni, <https://izsoles.ta.gov.lv>. Autorizējot pretendentu dalībai Izsolē, elektronisko izsoļu vietnes sistēma automātiski izveido unikālu identifikatoru katram Izsoles dalībniekam.
	8. Komisija neautorizē un noraida pretendentu dalībai Izsolē, ja pretendents neatbilst kādai no Nolikuma 5.1. – 5.6. punktā noteiktajām prasībām.
4. Izsoles norise
	1. Izsole elektronisko izsoļu vietnē <https://izsoles.ta.gov.lv> sākas 2025. gada 27. jūnijā plkst. 13:00 un noslēdzas 2025. gada 17. jūlijā plkst. 13:00.
	2. Pretendents var pieteikties dalībai Izsolē un veic ar Izsoli saistītus maksājumus, lai tie būtu saņemti līdz elektronisko izsoļu vietnē Izsoles publikācijā norādītajam pieteikšanās beigu termiņam.
	3. Izsoles dalībnieki (Komisijas autorizētie pretendenti dalībai Izsolē) drīkst izdarīt solījumus visā Izsoles norises laikā.
	4. Ja pēdējo piecu minūšu laikā pirms Izsoles noslēgšanas noteiktā laika tiek reģistrēts solījums, Izsoles laiks automātiski tiek pagarināts par piecām minūtēm.
	5. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbadienas plkst. 13:00.
	6. Pēc Izsoles noslēgšanas solījumus nereģistrē un elektronisko izsoļu vietnē tiek norādīts Izsoles noslēguma datums, laiks un pēdējais izdarītais solījums.
	7. Komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē elektronisko izsoļu vietnē.
5. Izsoles rezultātu apstiprināšana un līguma slēgšana
	1. Pēc Izsoles slēgšanas sistēma automātiski sagatavo izsoles aktu. Saskaņā ar Civillikuma 2084. pantu Komisija patur tiesības lemt par augstākās nosolītās cenas pieņemšanu.
	2. Komisija informē Nosolītāju un Izsoles dalībnieku, kurš nosolījis nākamo augstāko cenu, par Izsoles rezultātiem trīs darbdienu laikā pēc Izsoles rezultātu apstiprināšanas.
	3. Nosolītājs samaksā Izsoles rīkotājam nosolīto cenu šādā kārtībā:
		1. 50% no nosolītās cenas Nosolītājs maksā Izsoles rīkotājam saskaņā ar Izsoles rīkotāja izsniegto rēķinu par tiesībām noslēgt medību līgumu limitēto un nelimitēto medījamo dzīvnieku medīšanai Medību plātībās 2025. /2026. gada medību sezonā;
		2. 50% no nosolītās cenas Nosolītājs maksā Izsoles rīkotājam saskaņā ar Izsoles rīkotāja izsniegto rēķinu par limitēto un nelimitēto medījamo dzīvnieku medīšanu Medību platībās 2026. /2027. gada medību sezonā. Kārtību Līguma darbības termiņa pagarināšanai līdz 2027. gada 31. martam skatīt Līguma 5.1. – 5.3. punktā (skatīt Nolikuma 1. pielikumu).
	4. Izsoles rīkotājs saskaņā ar Nolikuma 8.3.1. punktā noteikto izsniedz Nosolītājam rēķinu apmaksai. Rēķinu sagatavo ņemot vērā iemaksātās Nodrošinājuma maksas apmēru. Papildus nosolītajai cenai Nosolītājs maksā PVN.
	5. Paziņojumu par Izsoles rezultātiem Izsoles rīkotājs nosūta Nosolītājam rakstveidā uz elektronisko izsoļu vietnē Nosolītāja pieteikumā norādīto elektroniskā pasta adresi, aicinot Nosolītāju apmaksāt nosolītās cenas rēķinu un parakstīt Līgumu.
	6. Nolikuma 8.3.1. punktā noteikto rēķinu Nosolītājs apmaksā 15 (piecpadsmit) dienu laikā, skaitot no rēķina nosūtīšanas dienas. Nosolītājs zaudē tiesības noslēgt Līgumu, ja tas neapmaksā rēķinu noteiktajā laikā.
	7. Pēc Nolikuma 8.3.1. punktā noteiktā rēķina apmaksas (atbilstošas naudas summas ienākšanas Izsoles rīkotāja kontā) Izsoles rīkotājs 10 darba dienu laikā sagatavo Līgumu un nosūta parakstīšanai Nosolītājam.
	8. Nosolītājs paraksta Līgumu 10 (desmit) dienu laikā no Līguma nosūtīšanas parakstīšanai dienas. Ja Nosolītājs neparaksta Līgumu noteiktajā termiņā vai iesniedz Izsoles rīkotājam atteikumu Līguma slēgšanai, Komisija uzskata, ka Nosolītājs atsakās no Līguma slēgšanas.
	9. Nolikuma 8.6. vai 8.8. punktā noteiktajā gadījumā Komisija piedāvā slēgt Līgumu Izsoles dalībniekam, kurš nosolījis nākamo augstāko cenu. Paziņojumu par Izsoles rezultātiem, rēķinu un Līgumu sagatavo un nosūta, ievērojot Nolikuma 8.3. – 8.8. punktā noteiktās kārtību un prasības.
	10. Ja Izsoles dalībnieks, kurš nosolījis nākamo augstāko cenu, atsakās slēgt Līgumu vai neveic Nolikuma 8.9. punktā noteiktā rēķina apmaksu, Komisija lemj par Izsoles izbeigšanu bez rezultāta.
	11. Pamatojoties uz Līguma noteikumiem, Izsoles rīkotājs 5 (piecu) darbdienu laikā pēc Līguma parakstīšanas izsniedz Nosolītājam rēķinu par kārtējā kalendārā gada nomas maksu, kas aplikta ar PVN (PVN procentu likmi nosaka atbilstoši Latvijas Republikas normatīvajiem aktiem), un aprēķināta Ministru kabineta noteiktajā kārtībā, kādā nosaka maksu par medību tiesību izmantošanu valstij piekrītošās vai piederošās medību platībās. Ja Līguma spēkā stāšanās datums nav kalendārā pusgada pirmā diena, rēķinu izraksta par summu, kas aprēķināta proporcionāli atlikušajam dienu skaitam kalendārajā pusgadā.
	12. Izsoles rezultātus var neapstiprināt, ja:
		1. konstatē, ka kāds no pretendentiem nepamatoti nav autorizēts dalībai Izsolē vai konstatēti pārkāpumi Izsoles norisē;
		2. konstatē, ka bijusi noruna atturēt kādu no piedalīšanās Izsolē;
		3. atklājas, ka Nosolītājs ir tāda persona, kura nevar slēgt darījumus, vai kurai nebija tiesību piedalīties Izsolē.
	13. Komisija atzīst izsoli par nenotikušu, ja:
		1. dalībai Izsoles nepiesakās neviens pretendents vai Izsoles dalībai nav autorizēts neviens pretendents.
		2. neviens no Izsoles dalībniekiem nepārsola Izsoles sākumcenu.
6. Personas datu aizsardzības jautājumi
	1. Šīs sadaļas noteikumi nosaka fizisko personu datu apstrādes kārtību gadījumos, kad uz Izsoles gaitu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
	2. Personas datu apstrādes pamatojums – Izsoles īstenošana, Līguma noslēgšana un izpilde, GDPR 6.panta pirmās daļas b) un c) apakšpunkts. Izsolē iesniegtajos dokumentos norādīto fizisko personu dati tiks apstrādāti, lai nodrošinātu Izsoles norisi, Pretendenta iesniegto dokumentu izvērtēšanu, Līguma noslēgšanu un izpildi, atbilstoši normatīvajiem aktiem.
	3. Pretendents nodrošina, ka visu iesniegtajā dokumentācijā norādīto fizisko personu datu apstrādei, kuru veiks Komisija vai Izsoles rīkotājs gan Izsolē, gan Līguma izpildē, ja ar pretendentu tiks noslēgts Līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
	4. Pretendents nodrošina visu savā iesniegtajā dokumentācijā norādīto fizisko personu datu apstrādei, kuru veiks Komisija vai Izsoles rīkotājs gan Izsolē, gan Līguma izpildē, ja ar pretendentu tiks noslēgts Līgums, informēšanu par paredzēto personas datu apstrādi.
	5. Personas datu apstrādes pārzinis (turpmāk – Pārzinis): LVM, kontaktinformācija: Vaiņodes iela 1, Rīga, LV-1004, elektroniskais pasts: lvm@lvm.lv, tālrunis 67610015.
7. Nolikuma pielikumi:

1. pielikums – Medību līguma projekts.

2. pielikums – Medību platību shēma.